செல்மா யேம்சு

**செல்மா யேம்சு** (*Selma James*) (பிறப்பு :ஆகஸ்ட் 15,1930) **செல்மா டீச்** எனவும் அறியப்படும் இவர் ஓர் அமெரிக்க எழுத்தாளரும் மற்றும் பெண்ணிய மற்றும் சமூக ஆர்வலரும் ஆவார். இவர் பெண்ணிய இயக்கப் புத்தகமான *தி பவர் ஆஃப் வுமன் அண்ட் தி சப்வர்ஷன் ஆஃப் தி கம்யூனிட்டி* (மரியோசா டல்லா கோஸ்டாவுடன் இணைந்து எழுதியிருந்தார்) வீட்டு வேலைக்கான சர்வதேச ஊதிய பரப்புரையின் இணை நிறுவனரும் மற்றும் உலகளாவிய மகளிர் வேலைநிறுத்த இயகத்தின் ஒருங்கிணைப்பாளரும் ஆவார்.

## ஆரம்பகால வாழ்க்கையும் செயல்பாடும்
செல்மா டீச், 1930 ஆம் ஆண்டில் ஐக்கிய அமெரிக்காவின் நியூயார்க் நகரத்தின்புரூக்ளினின் பிரவுன்ச்வில் சுற்றுப்புறத்தில் பிறந்தார். இவர் ஒரு யூதக் குடும்பத்தில் வளர்ந்தார். இவரின் தந்தை ஒரு சரக்கு வாகன ஓட்டுநர். அதே நேரத்தில் இவரின் தாயார் குழந்தைகள் பிறப்பதற்கு முன்பு தொழிற்சாலைஉஇல் தொழிலாளியாக இருந்தார். ஒரு இளம் பெண்ணாக, செல்மா தொழிற்சாலைகளில் பணிபுரிந்தார். பின்னர் ஒரு முழுநேர இல்லத்தரசியாகவும், தனது மகனுக்கு தாயாகவும் இருந்தார். தனது தந்தையின் தொழிற்சாலையில் தொழிலாளியாக பணிபுரிந்த சாம் என்பவரை திருமணம் செய்து கொண்டார். ஆனால் இந்த உறவு குறுகிய காலமே நீட்டித்தது. 15 வயதில், இவர் மனிதநேய கோட்பாட்டு இயக்கமான *ஜான்சன்-ஃபாரஸ்ட் போக்*கில் சேர்ந்தார். அதன் மூன்று தலைவர்களில் ஒருவராக *சி. எல். ஆர் யேம்சு* என்பவரின் அடிமைத்தனம் மற்றும் அமெரிக்க உள்நாட்டுப் போர் குறித்த அவரது வகுப்புகளில் கலந்து கொள்ளத் தொடங்கினார்.

### பெண்ணியச் செயல்பாடு
2000 ஆம் ஆண்டு முதல், செல்மா உலகளாவிய மகளிர் வேலைநிறுத்த இயக்கத்தின் சர்வதேச ஒருங்கிணைப்பாளராக இருந்து வருகிறார். இது அடிமட்ட பெண்களின் வலையமைப்பாகும். இது பல நாடுகளில் நடவடிக்கைகள் மற்றும் முன்முயற்சிகளை ஒன்றிணைக்கிறது. இந்த இயக்கம் "கொலை செய்வதில் அல்ல, அக்கறை கொள்வதில் முதலீடு செய்யுங்கள்" என்றும், பெண்களிடமிருந்து தொடங்கி இராணுவ வரவு செலவுத் திட்டங்களை சமூகத்திற்குத் திருப்பித் தர வேண்டும் என்றும் கோருகிறது. இவர் 2002 முதல் வெனிசுலா புரட்சியுடன் இணைந்து பணியாற்றி வருகிறார்.. 1975 ஆம் ஆண்டில் இலண்டனின் யூஸ்டன் தொடருந்து நிலையத்திற்கு அருகில் தொடங்கப்பட்ட *கிராஸ்ரோட்ஸ் புக்ஸ்* மகளிர் மையத்தின் நிறுவனர் ஆவார். இப்போது கென்டிஷ் டவுனில் அமைந்துள்ளது. தற்போது *கிராஸ்ரோட்ஸ் புக்ஸின்* ஆசிரியராக உள்ளார்.

### சோசலிச செயல்பாடு
ஏப்ரல் 2008 இல், எடின்பரோவைச் சேர்ந்த தம்பதியரான இரால்ப் மற்றும் நோரீன் இபோட் ஆகியோருடன் செல்மா யேம்சு எடின்பரோ சென்றார், அவர்கள் இருவரும் 1960 களில் பிரிட்டன் தான்சானியா சங்கத்தின் உறுப்பினர்களாக இருந்தனர். ஏப்ரல் 26 அன்று வரும் தன்சானிய முங்கனோ தினத்தின் ஆண்டு விழாவில். தான்சானியா எடின்பரோ சமூக சங்கம்  நடத்திய அமர்வில் ஜூலியஸ் நைரேரே உஜாமா (1960 களில் தன்சானியாவில் ஆப்பிரிக்க சோசலிசம்) குறித்து உரூவுமா மேம்பாட்டு சங்கம் மற்றும் தன்சானிய ஆருஷா பிரகடனம் ஆகியவற்றைக் குறிப்பிட்டு ஒரு உரையை நிகழ்த்தினார்.

### சியோனிச எதிர்ப்பு செயல்பாடு
சர்வதேச யூத சியோனிச எதிர்ப்பு வலையமைப்பின் நிறுவனர் உறுப்பினரான செல்மா யேம்சு, மே 2008 இல், தி கார்டியனில் வெளியிடப்பட்ட இஸ்ரேலின் 60 வது ஆண்டு விழாவில் பிரித்தானிய யூதர்களின் கடிதத்தில் கையெழுத்திட்டார். தான் ஏன் இஸ்ரேலின் 60 வது ஆண்டு நிறைவைக் கொண்டாட மாட்டார் என்பதை அதில் விளக்கினார். ஆகஸ்ட் 2015 இல், ஜெர்மி கோர்பினின் யூத எதிர்ப்புவாதிகளுடனான தொடர்பு குறித்து தி யூத குரோனிக்கிள் செய்தி வெளியிட்டதை விமர்சிக்கும் கடிதத்தில் அவர் கையெழுத்திட்டார்.

## மேற்கோள்கள்

## மேலும் வாசிக்க
**The Power of Women and the Subversion of the Community*, Bristol: Falling Wall Press, October 1972 (2nd edition February 1973, 3rd edition September 1975).
*"Waging the War Over Wages", *[[Los Angeles Times]]*, May 7, 1987.
*"Labours of Love, or Maybe Just a Rip-Off", *[[தி டைம்ஸ்]]*, February 19, 1992.
*Selma James and Melissa Benn, "Home Truths for Feminists | How Should the Work Women do as Mothers be Rewarded?", *The Guardian*, February 21, 2004.
*Jenny Turner, "As Many Pairs of Shoes as She Likes", *[[London Review of Books]]*, Vol. 33, No. 24, December 15, 2011, pp.&nbsp;11–15.
## வெளி இணைப்புகள்
*Global Women's Strike/ Wages For Housework/ Selma James website
*"Sex, Race, and Class", audio recording of a lecture given by Selma James at Dickinson College, November 7, 2007. 
*Interview, *[[Tribune (magazine)|Tribune Magazine]]*, November 3, 2008.
*Selma James and Ron Augustin, "Beyond Boundaries" (interview), *[[மன்த்லி ரிவ்யு]]*, September 1, 2019.
*"'Real Theory Is in What You Do and How You Do It. Camila Valle interviews Selma James about feminism, anti-imperialism, and a lifetime of international Marxist organizing. Verso Books Blog, January 11, 2021.

பகுப்பு:மார்க்சியக் கோட்பாட்டாளர்கள்
பகுப்பு:வாழும் மக்கள்
பகுப்பு:1930 பிறப்புகள்